**ELŐTERJESZTÉS**

**A Gazdasági és Jogi Bizottság 2023. június 12-i ülésére**

**Javaslat ingatlanokkal kapcsolatos, bizottsági hatáskörbe tartozó döntések meghozatalára**

**I. Javaslat ingatlanok értékesítésével kapcsolatos pályázati felhívások elfogadására**

Szombathely Megyei Jogú Város Közgyűlése a 2022. évi vagyongazdálkodási koncepció fenntartása mellett – 106/2023. (III.30.) Kgy. sz. határozatával – elfogadta a 2023. évi vagyongazdálkodási koncepciót.

A vagyonkoncepció keretében értékesítésre jelölt ingatlanokon túl az év folyamán mindig felmerülnek olyan vagyontárgyak, amelyek értékesítésének lehetősége vételi ajánlat vagy esetleg gazdaságtalan felújítás kapcsán kerülnek az Önkormányzat figyelmébe.

A Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet (vagyonrendelet) 14. § (1) bekezdése kimondja, hogy a mindenkori költségvetési törvényben meghatározott értékhatár felett önkormányzati vagyont hasznosítani – ha törvény kivételt nem tesz – kizárólag versenyeztetés keretében, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet. A Vagyonrendelet 14/B. § (1) bekezdése szerint a pályázatra szóló felhívást a Vagyonrendeletben meghatározott tulajdonosi jogok gyakorlója írja ki.

Javaslatot teszek az alábbi ingatlanok licitálás útján, nyilvános pályázat keretében történő értékesítésére a Vagyonrendelet 8. § (1) b) pontja alapján.

A Vagyonrendelet 5. § (1) bekezdés a) pontja alapján minden ingatlannál két forgalmi értékbecslés készült, amelyek közül minden esetben a magasabb értéket megállapító szakvélemény került csatolásra az előterjesztéshez. Az 5905/A/10 -12 hrsz-ú, Hollán E. u. 7. fszt. ajtó: 10.-12. szám alatti ingatlanok esetében – az értékbecslésben rögzített értékhez képest – magasabb kikiáltási ár került meghatározásra.

**Kassák L. u. 9. ajtó: 6. – üzlethelyiség (3785/66/A/42 hrsz)**

Az üzlethelyiség alapterülete 31 m2, jelenleg kulcsmásoló, cipőjavító műhelyként üzemel.

Az ingatlan bérleti joggal terhelt 2027. 07. 31. napjáig, havi (nettó) 55.118,- Ft bérleti díj ellenében.

 A helyiség átlagos műszaki állapotú, fűtése távhős, nyílászárói fa/műanyag szerkezetűek, padlóburkolata járólap.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 13.462.000,- Ft (10.600.000,- Ft+ÁFA).

Az értékbecslés az előterjesztés 1. számú, a pályázati felhívás a 2. számú melléklete.

**Váci M. u. 68. fszt. ajtó: 22. – egyéb helyiség (2759/8/A/81 hrsz)**

A helyiség alapterülete 37 m2, jelenleg üres. Az üzlettér mellett mosdó, WC, tároló helyiség is található. Homlokzati nyílászárói acél szerkezetűek, hagyományos üvegezéssel, a jelenlegi energetikai elvárásoknak nem felel meg. Fűtése és melegvíz ellátása távhőről üzemel, padlóburkolata az üzlettérben kerámia lap, a kiszolgáló helyiségekben vegyes: kerámia lap, laminált padló és parketta. A helyiségcsoport felújítása időszerű.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 17.272.000,- Ft (13.600.000,- Ft+ÁFA).

Az értékbecslés az előterjesztés 3. számú, a pályázati felhívás a 4. számú melléklete.

**Hollán E. u. 7. fszt. ajtó: 10. – üzlethelyiség (5905/A/10 hrsz)**

A helyiség alapterülete 63 m2, jelenleg bélyegzőkészítő szaküzletként üzemel.

Az ingatlan bérleti joggal terhelt 2023. 10. 31. napjáig, havi (nettó) 114.696,- Ft bérleti díj ellenében.

Műszaki állapota átlagos/jó. Fűtése gázkonvektor/légkondicionáló. Padlóburkolata járólap. Nyílászárói fa/műanyag szerkezetűek.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 31.750.000,- Ft (25.000.000,- Ft+ÁFA).

Az értékbecslés az előterjesztés 5. számú, a pályázati felhívás a 6. számú melléklete.

**Hollán E. u. 7. fszt. ajtó: 11. – üzlethelyiség (5905/A/11 hrsz)**

A helyiség 45 m2 alapterületű, jelenleg autós iskola működik benne.

Az ingatlan 2023. 08. 31. napjáig bérleti joggal terhelt, havi (nettó) 81.927,- Ft bérleti díj ellenében.

Műszaki állapota átlagos/jó. Fűtése gázkonvektor/légkondicionáló. Padlóburkolata járólap. Nyílászárói fa/műanyag szerkezetűek.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 25.400.000,- Ft (20.000.000,- Ft+ÁFA).

Az értékbecslés az előterjesztés 7. számú, a pályázati felhívás a 8. számú melléklete.

**Hollán E. u. 7. fszt. ajtó: 12. – üzlethelyiség (5905/A/12 hrsz)**

A helyiség alapterülete 26 m2. Műszaki állapota átlagos/jó. Fűtése gázkonvektor/légkondicionáló, padlóburkolata járólap. Nyílászárói fa/műanyag szerkezetűek. Jelenleg mobil szaküzletként üzemel. Az ingatlan bérleti joggal terhelt 2023. 10. 31. napjáig, havi (nettó) 82.834,- Ft bérleti díj ellenében.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 16.510.000,- Ft (13.000.000,- Ft+ÁFA).

Az értékbecslés az előterjesztés 9. számú, a pályázati felhívás a 10. számú melléklete.

**Hollán E. u. 7. fszt. ajtó 13. – műhely (5905/A/13 hrsz)**

A 25 m2 alapterületű helyiség átlagos műszaki állapotú. Fűtése gázkonvektor, padló burkolata járólap. Nyílászárói fa szerkezetűek. Jelenleg cipészműhelyként működik.

Az ingatlan bérleti joggal terhelt 2023. 12. 31. napjáig, havi (nettó) 27.500,- Ft bérleti díj ellenében.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 10.414.000,- Ft (8.200.000,- Ft+ÁFA).

Az értékbecslés az előterjesztés 11. számú, a pályázati felhívás a 12. számú melléklete.

**Brenner T. krt. 10. fszt. ajtó: 1. – üzlethelyiség (10020/8/A/15 hrsz)**

A 35 m2 alapterületű helyiségben jelenleg fodrászat üzemel.

Az ingatlan bérleti joggal terhelt 2028. 05. 31. napjáig, havi (nettó) 49.000,- Ft bérleti díj ellenében.

Műszaki állapota átlagos/jó, fűtése gázkonvektor/légkondicionáló, padló burkolata járólap, nyílászárói műanyag szerkezetűek.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 13.208.00,- Ft. (10.400.000,- Ft+ÁFA)

Az értékbecslés az előterjesztés 13. számú, a pályázati felhívás a 14. számú melléklete.

**Brenner T. krt. 10. fszt. ajtó: 2. – üzlethelyiség (10020/8/A/16 hrsz)**

A helyiség alapterülete 20 m2, jelenleg műköröm stúdióként üzemel.

Az ingatlan bérleti joggal terhelt 2026. április 10. napjáig, havi (nettó) 20.000,- Ft bérleti díj ellenében, azonban a bérlő a bérleti jogviszonyt 2023. augusztus 31. napjával felmondta.

Műszaki állapota átlagos/jó. Fűtése gázkonvektor/légkondicionáló, nyílászárói fa/műanyag szerkezetűek, padló burkolata járólap.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 7.874.000,- Ft (6.200.000,- Ft+ÁFA).

Az értékbecslés az előterjesztés 15. számú, a pályázati felhívás a 16. számú melléklete.

**Brenner T. krt. 10. fszt. ajtó: 3. – üzlethelyiség (10020/8/A/17 hrsz)**

A 29 m2 alapterületű helyiség, jó közepes állapotú, jelenleg fodrászüzletként üzemel.

Az ingatlan bérleti joggal terhelt 2031. 05. 31. napjáig, havi (nettó) 43.000,- Ft bérleti díj ellenében.

Fűtése gázkonvektoros, melegvíz ellátása elektromos átfolyós. Nyílászárói fa szerkezetűek, burkolata kerámia lap, laminált burkolat.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 12.573.000,- Ft (9.900.000,- Ft+ÁFA).

Az értékbecslés az előterjesztés 17. számú, a pályázati felhívás a 18. számú melléklete.

**Király u. 4. ajtó: 13. – egyéb helyiség (légópince) (6532/A/38 hrsz)**

A 48 m2 alapterületű helyiség elhanyagolt állapotú, felújítandó. Épületen belüli megközelítése körülményes. Gyenge műszaki állapotú, a vakolat omlik, falai vizesek.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 570.000,- Ft (448.819,- Ft+ÁFA).

Az értékbecslés az előterjesztés 19. számú, a pályázati felhívás a 20. számú melléklete.

**Fő tér 37. fszt. ajtó: 2. – egyéb helyiség (légópince) (6508/A/8 hrsz)**

A 89 m2 alapterületű helyiség közepes-gyenge állapotú, a vakolat helyenként omlik, a falazat szigetelés hiányában erősen nedves, vizes. Nyílászárói rozsdásak, rossz állapotúak. A villamos hálózat nem működik.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 890.000,- Ft (700.788,- Ft+ÁFA).

Az értékbecslés az előterjesztés 21. számú, a pályázati felhívás a 22. számú melléklete.

**Jókai M. u. 16. fszt. ajtó: 6. – garázs (5425/A/4 hrsz)**

A garázsépület építése a hetvenes évekre tehető. Felújítás azóta nem történt. Az épület hagyományos építési móddal épült, tégla falazattal, félnyereg tetővel, hullámpala fedéssel. A garázskapu faszerkezetű. Az épület jobb oldali végfalán, valamint a hátsó homlokzaton erőteljes repedések láthatók. Ezek vélhetően az alapszerkezet süllyedése miatt keletkeztek. Alapterülete 15 m2.

Az ingatlan 2026. 05. 22. napjáig bérleti joggal terhelt, a bérleti díj összege (nettó) 6000,- Ft/hónap.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 3.300.000,- Ft (2.598.426,-Ft+ÁFA).

Az értékbecslés az előterjesztés 23. számú, a pályázati felhívás a 24. számú melléklete.

**Jókai M. u. 16. fszt. ajtó: 7. – garázs (5425/A/5 hrsz)**

A garázsépület építése a hetvenes évekre tehető. Felújítás azóta nem történt. Az épület hagyományos építési móddal épült, tégla falazattal, félnyereg tetővel, hullámpala fedéssel. A garázskapu faszerkezetű. Az épület jobb oldali végfalán, valamint a hátsó homlokzaton erőteljes repedések láthatók. Ezek vélhetően az alapszerkezet süllyedése miatt keletkeztek. Alapterülete 15 m2.

Az ingatlan 2026. 05. 22. napjáig bérleti joggal terhelt, a bérleti díj összege (nettó) 6000,- Ft/hónap.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 3.300.000,- Ft (2.598.426,-Ft+ÁFA).

Az értékbecslés az előterjesztés 25. számú, a pályázati felhívás a 26. számú melléklete.

**II. Javaslat bérleti jogviszony meghosszabbítására**

**Széll K. u. 9. KT. 6. - személygépkocsi tároló**

Az önkormányzati tulajdonú, Széll K. u. 9. KT. 6. szám alatti személygépkocsi tároló bérlője bérleti jogviszonyának meghosszabbítása iránti kérelemmel fordult Önkormányzatunkhoz.

A szakértő a bérleti díj összegét bruttó 20.000,- Ft/hónap összegben állapította meg.

A helyiségbérlet szabályairól szóló 17/2006. (V. 25.) önkormányzati rendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul, a gazdasági feladatkört ellátó bizottság javaslatára a polgármester hosszabbítja meg.

Javaslom, hogy a Tisztelt Bizottság a határozati javaslatban meghatározott feltételekkel értsen egyet a Széll K. u. 9. KT. 6. szám alatti személygépkocsi tárolóra vonatkozóan fennálló bérleti jogviszony további 5 évvel történő meghosszabbításával.

**III. Javaslat ingyenes használatba adási megállapodások módosítására**

A Pálos Károly Családsegítő és Gyermekjóléti Szolgálat, mint használó és a Szombathelyi Önkormányzati Házkezelési Kft., mint használatba adó között 2003. január 2. napján, határozatlan időtartamra – Szombathely Megyei Jogú Város Közgyűlésének 208/2002. (VI.20.) Kgy. számú határozatában foglaltak alapján – ingyenes használatba adási megállapodás jött létre a Paragvári u. 86. szám alatti ingatlan 12 db, egyenként 25 m2 alapterületű, korábban szálláshelyként funkcionált helyiségére, valamint a hozzájuk tartozó folyosórészre vonatkozóan, „Családok Átmeneti Otthona” kialakítása céljából.

A megállapodás 2004. január 2. napján módosításra került azzal, hogy az ingatlan földszintjén megüresedett további 5 szálláshely, valamint a volt házfelügyelői szolgálati lakás, iroda és raktárhelyiség – ezzel az épület teljes földszinti része – is a használó ingyenes használatába került.

A módosított megállapodásba foglaltak szerint az ingatlan összes alapterülete 2933 m2, melyből a használó által ténylegesen használt alapterület nagysága 633 m2.

A Pálos Károly Szociális Szolgáltató Központ szintén az ingyenes használója – 2005. január 14. napjától – a Bagolyvári sétány 2. (jelenleg Karmelita u. 2/C.) szám alatti ingatlan 198 m2 nagyságú részének a Közgyűlés 187/2004. (V.20.) Kgy. számú határozata alapján.

Az ingatlanokra vonatkozóan létrejött megállapodások konstrukciója idejétmúlt, különösen az üzemeltetési költségek viselése, illetve a jogszabályoknak való megfelelés tekintetében szorulnak átdolgozásra.

Fenti ingatlanok ingyenes használatát a nemzeti vagyonról szóló 2011. évi CXCVI. törvény (a továbbiakban Nvtv.) 11. § (13) bekezdésében, a Magyarország helyi önkormányzatairól szóló 2011. évi CLXXXIX. törvény (Mötv.) 13. § (1) bekezdés 8.a. pontjában, valamint a Szombathely Megyei Jogú Város Önkormányzata vagyonáról szóló 40/2014.(XII.23.) önkormányzati rendelet 11. § a. pontjában foglaltak teszik lehetővé.

Kérem a Tisztelt Bizottságot, javasolja a Közgyűlésnek, hogy a SZOVA Nonprofit Zrt. vezérigazgatója kerüljön felhatalmazásra az ingyenes használatba adási megállapodás – határozati javaslatban meghatározott feltételekkel történő – módosítására.

**IV. Javaslat a SZOMHULL Nonprofit Kft. sütőolaj-gyűjtési helyszíneire vonatkozó ingyenes használati jogviszony meghosszabbítására**

A Tisztelt Bizottság a 142/2022. (V.23.) GJB. számú határozatában a SZOMHULL Nonprofit Kft. részére ingyenes használatot biztosított sütőolaj-gyűjtő edények kihelyezése céljából, 2022. június 1. napjától 2023. május 31. napjáig tartó 1 éves határozott időtartamra

* a Bocskai István krt. melletti 2211/1 hrsz.-ú, kivett „közpark” megnevezésű;
* a Stromfeld Aurél utca 1704 hrsz.-ú, kivett „közút” megnevezésű;
* a Szűrcsapó utca melletti 3587/34 hrsz.-ú, kivett „közpark” megnevezésű;
* a Bem József utcai buszforduló melletti 2804/22 hrsz.-ú, kivett „közpark” megnevezésű;
* a Károly Róbert utca 14/D. szám mögötti, 9144/12 hrsz.-ú, kivett „közterület” megnevezésű;
* a Rohonci út 28. szám mögötti, 3281/8 hrsz.-ú, kivett „közterület” megnevezésű;
* a Pázmány Péter krt. melletti 6615/6 hrsz.-ú, kivett „közterület” megnevezésű;
* a Rumi út (OMW benzinkút) 11038/3 hrsz.-ú, kivett „közút” megnevezésű;
* valamint a Kodály Zoltán utca melletti 3785/332 hrsz.-ú, kivett „közterület” megnevezésű

ingatlanok meghatározott területeire.

A szerződés lejáratára tekintettel szükséges dönteni a használati jogviszony meghosszabbításáról. Javaslom, hogy a szerződés 2023. december 31. napjáig terjedő határozott időtartamra kerüljön meghosszabbításra.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

A SZOMHULL Nonprofit Kft. Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 19. pontja értelmében közfeladatot lát el az önkormányzat területén a hulladékgazdálkodás megfelelő feltételeinek biztosításával.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b) pontja alapján 3 éves időtartamot meg nem haladó ingyenes használatot engedélyezni a gazdasági ügyeket ellátó bizottság jogosult.

**V. Javaslat a Bem József u. 9/b. szám alatti épület ingyenes használatba adására**

Tájékoztatom a Tisztelt Bizottságot, hogy Szombathely MJV Önkormányzata, mint a szolgáltatásért felelős önkormányzat, a hatályban lévő közszolgáltatási szerződések lejártáig, 2024. június 30. napjáig biztosítja Vas vármegye területén a kéményseprő-ipari közszolgáltatást.

A kéményseprő-ipari tevékenységről szóló 2015. évi CCXI. törvény 10. § (4) bekezdése értelmében a kéményseprő-ipari közszolgáltatásról szóló 2012. évi XC. törvény alapján kötött, e törvény hatálybalépésekor hatályban lévő közszolgáltatási szerződés időbeli hatályát meghosszabbítani vagy ahelyett új közszolgáltatási szerződést kötni nem lehet. A kéményseprő-ipari szerv kijelöléséről szóló 401/2015. (XII. 15.) Korm. rendelet 1. § szerint  a kormány a kéményseprő-ipari tevékenység ellátására kéményseprő-ipari szervként a hivatásos katasztrófavédelmi szervet jelölte ki.

Fentiek alapján 2024. július 1. napjától a lakossági kéményseprés feladatait Vas vármegyében is a BM Országos Katasztrófavédelmi Főigazgatóság arra felhatalmazott szerve, a Vas Vármegyei Katasztrófavédelmi Igazgatóság (továbbiakban: Igazgatóság) veszi át, és működteti közfeladatként az alárendeltségében kialakítandó Kéményseprő Csoport szolgálatba állításával.

Az Igazgatóság azzal a megkereséssel fordult Önkormányzatunkhoz, hogy az önkormányzat a kéményseprő-ipari tevékenység hosszú távú, zavartalan ellátásának biztosítását segítse elő a kizárólagos tulajdonában álló 2789/1 hrsz.-ú ingatlanon található Bem József u. 9/b. szám alatti épület használaton kívüli részének (ún. Humán Civil Ház) határozatlan idejű ingyenes használatba adásával. Kérelmükben előadták, hogy a szóban forgó épület elhelyezkedése, alapterülete, közműellátottsága alapján ideális a Kéményseprő Csoport elhelyezésére, és a kéménysepréshez kapcsolódó lakossági szolgáltatások igénybe vétele szempontjából könnyen elérhető az ügyfelek számára is. Az Igazgatóság az ingyenes használatba adás esetén a kéményseprő-ipari tevékenység ellátásához szükséges és előírt felújítási-átalakítási munkákat elvégezteti.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

A kéményseprő-ipari tevékenységről szóló 2015. évi CCXI. törvény 2. § (1) bekezdés a) pontja, és a kéményseprő-ipari szerv kijelöléséről szóló 401/2015. (XII. 15.) Korm. rendelet 1. §-a értelmében a Vas Vármegyei Katasztrófavédelmi Igazgatóság a kéményseprő-ipari tevékenységet közfeladatként látja el.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontja alapján 3 éves időtartamot meghaladó ingyenes használatot engedélyezni a Közgyűlés jogosult.

Kérem a Tisztelt Bizottságot, javasolja a Közgyűlésnek, hogy a szombathelyi 2789/1 hrsz.-ú ingatlanon található Bem József u. 9/b. szám alatti épület használaton kívüli részére vonatkozóan biztosítson ingyenes használatot a Vas Vármegyei Katasztrófavédelmi Igazgatóság részére 2023. július 1. napjától határozatlan időtartamra.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen!

 **Szombathely, 2023. június „ ”**

 **/: Dr. Nemény András :/**

**I.**

**Határozati javaslat**

**………/2023. (VI.12.) GJB sz. határozat**

1. A Gazdasági és Jogi Bizottság a szombathelyi 3785/66/A/42 hrsz-ú, **Kassák L. u. 9. ajtó: 6.** szám alatti ingatlan liciteljárás útján történő értékesítésére vonatkozóan az előterjesztés 2. sz. melléklete szerinti pályázati felhívást bruttó 13.462.000,- Ft vételárral jóváhagyja.
2. A Gazdasági és Jogi Bizottság a szombathelyi 2759/8/A/81 hrsz-ú, **Váci M. u. 68. fszt. ajtó: 22.** szám alatti ingatlan liciteljárás útján történő értékesítésére vonatkozóan az előterjesztés 4. sz. melléklete szerinti pályázati felhívást bruttó 17.272.000,- Ft vételárral jóváhagyja.
3. A Gazdasági és Jogi Bizottság a szombathelyi, 5905/A/10 hrsz-ú, **Hollán E. u. 7. fszt. ajtó: 10.** szám alatti ingatlan liciteljárás útján történő értékesítésére vonatkozóan az előterjesztés 6. sz. melléklete szerinti pályázati felhívást bruttó 31.750.000,- Ft vételárral jóváhagyja.
4. A Gazdasági és Jogi Bizottság a szombathelyi, 5905/A/11 hrsz-ú, **Hollán E. u. 7. fszt. ajtó: 11.** szám alatti ingatlan liciteljárás útján történő értékesítésére vonatkozóan az előterjesztés 8. sz. melléklete szerinti pályázati felhívást bruttó 25.400.000,- Ft vételárral jóváhagyja.
5. A Gazdasági és Jogi Bizottság a szombathelyi, 5905/A/12 hrsz-ú, **Hollán E. u. 7. fszt. ajtó: 12.** szám alatti ingatlan liciteljárás útján történő értékesítésére vonatkozóan az előterjesztés 10. sz. melléklete szerinti pályázati felhívást bruttó 16.510.000,- Ft vételárral jóváhagyja.
6. A Gazdasági és Jogi Bizottság a szombathelyi, 5905/A/13 hrsz-ú, **Hollán E. u. 7. fszt. ajtó: 13.** szám alatti ingatlan liciteljárás útján történő értékesítésére vonatkozóan az előterjesztés 12. sz. melléklete szerinti pályázati felhívást bruttó 10.414.000,- Ft vételárral jóváhagyja.
7. A Gazdasági és Jogi Bizottság a szombathelyi, 10020/8/A/15 hrsz-ú, **Brenner T. krt. 10. fszt. ajtó: 1.** szám alatti ingatlan liciteljárás útján történő értékesítésére vonatkozóan az előterjesztés 14. sz. melléklete szerinti pályázati felhívást bruttó 13.208.000,- Ft vételárral jóváhagyja.
8. A Gazdasági és Jogi Bizottság a szombathelyi, 10020/8/A/16 hrsz-ú, **Brenner T. krt. 10. fszt. ajtó: 2.** szám alatti ingatlan liciteljárás útján történő értékesítésére vonatkozóan az előterjesztés 16. sz. melléklete szerinti pályázati felhívást bruttó 7.874.000,- Ft vételárral jóváhagyja.
9. A Gazdasági és Jogi Bizottság a szombathelyi, 10020/8/A/17 hrsz-ú, **Brenner T. krt. 10. fszt. ajtó: 3.** szám alatti ingatlan liciteljárás útján történő értékesítésére vonatkozóan az előterjesztés 18. sz. melléklete szerinti pályázati felhívást bruttó 12.573.000,- Ft vételárral jóváhagyja.
10. A Gazdasági és Jogi Bizottság a szombathelyi, 6532/A/38hrsz-ú, **Király u. 4. ajtó: 13.** szám alatti ingatlan liciteljárás útján történő értékesítésére vonatkozóan az előterjesztés 20. sz. melléklete szerinti pályázati felhívást bruttó 570.000,- Ft vételárral jóváhagyja.
11. A Gazdasági és Jogi Bizottság a szombathelyi, 6508/A/8 hrsz-ú, **Fő tér 37. fszt. ajtó: 2.** szám alatti ingatlan liciteljárás útján történő értékesítésére vonatkozóan az előterjesztés 22. sz. melléklete szerinti pályázati felhívást bruttó 890.000,- Ft vételárral jóváhagyja.
12. A Gazdasági és Jogi Bizottság a szombathelyi, 5425/A/4hrsz-ú, **Jókai u. 16. fszt. ajtó: 6.** szám alatti ingatlan liciteljárás útján történő értékesítésére vonatkozóan az előterjesztés 24. sz. melléklete szerinti pályázati felhívást bruttó 3.300.000,- Ft vételárral jóváhagyja.
13. A Gazdasági és Jogi Bizottság a szombathelyi, 5425/A/5hrsz-ú, **Jókai u. 16. fszt. ajtó: 7.** szám alatti ingatlan liciteljárás útján történő értékesítésére vonatkozóan az előterjesztés 26. sz. melléklete szerinti pályázati felhívást bruttó 3.300.000,- Ft vételárral jóváhagyja.
14. A Bizottság felkéri a polgármestert az ingatlanok értékesítésére vonatkozóan a pályázatok kiírására, továbbá arra, hogy – a bérleti joggal terhelt ingatlanok esetében – gondoskodjon a pályázati felhívások bérlők részére történő megküldéséről.

1. A Bizottság felhatalmazza a polgármestert, hogy a liciteljárás lefolytatását követően a nyertes licittevőkkel az adásvételi szerződést megkösse.
2. A Bizottság felkéri a polgármestert, amennyiben a pályázati eljárás eredménytelenül zárul, úgy gondoskodjon az előterjesztés mellékleteivel egyező tartalommal a pályázatok további kiírásáról. A Bizottság felkéri a polgármestert, amennyiben az aktualizált forgalmi érték változik, az új pályázatot ismét terjessze a Bizottság elé.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal

 **II.**

**Határozati javaslat**

**………/2023. (VI.12.) GJB sz. határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Széll K. u. 9. KT. 6. szám** **alatti személygépkocsi tárolóra** vonatkozóan fennálló bérleti jogviszony 5 évvel, 2028. június 30. napjáig, az alábbi feltételekkel kerüljön meghosszabbításra:

* a bérleti díj összege bruttó 20.000,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**III.**

**Határozati javaslat**

**…./2023. (VI.12.) GJB sz. határozat**

A Gazdasági és Jogi Bizottság javasolja a Közgyűlésnek, hogy a nemzeti vagyonról szóló 2011. évi CXCVI. törvény 11. §-a, Magyarország helyi önkormányzatairól szóló 2011. évi CLXXXIX. törvény (Mötv.) 13. § (1) bekezdés 8. a. pontja, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a. pontja alapján hatalmazza fel a SZOVA Nonprofit Zrt. vezérigazgatóját arra, hogy a Pálos Károly Családsegítő és Gyermekjóléti Szolgálat, mint használó és a Szombathelyi Önkormányzati Házkezelési Kft, mint használatba adó között a **Paragvári u. 86.** szám alatti ingatlanrészre, illetve a **Karmelita u. 2/C.** szám alatti ingatlanrészre vonatkozóan, határozatlan időre fennálló használati megállapodásokat az alábbi feltételekkel módosítsa:

* az ingatlan fenntartásával, üzemeltetésével kapcsolatos költségek csak a használó által kizárólagosan használt helyiségekre vonatkozóan kerülnek kiszámlázásra,
* a használó az ingatlant kizárólag a feladatai ellátására használhatja,
* a használó az ingatlan használatát másnak nem engedheti át,
* az ingatlant az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításaiknak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

**Felelős:**  Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** 2023. június 15-i Közgyűlés

**IV.**

**Határozati javaslat**

**………/2023. (VI. 12.) GJB sz. határozat**

1./ A Gazdasági és Jogi Bizottság a nemzeti vagyonról szóló 2011. évi CXCVI törvény 11. § (13) bekezdése, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 19. pontja, valamint Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b) pontja alapján a SZOMHULL Nonprofit Kft.-nek a

* a Bocskai István krt. melletti 2211/1 hrsz.-ú, kivett „közpark” megnevezésű;
* a Stromfeld Aurél utca 1704 hrsz.-ú, kivett „közút” megnevezésű;
* a Szűrcsapó utca melletti 3587/34 hrsz.-ú, kivett „közpark” megnevezésű;
* a Bem József utcai buszforduló melletti 2804/22 hrsz.-ú, kivett „közpark” megnevezésű;
* a Károly Róbert utca 14/D. szám mögötti, 9144/12 hrsz.-ú, kivett „közterület” megnevezésű;
* a Rohonci út 28. szám mögötti, 3281/8 hrsz.-ú, kivett „közterület” megnevezésű;
* a Pázmány Péter krt. melletti 6615/6 hrsz.-ú, kivett „közterület” megnevezésű;
* a Rumi út (OMW benzinkút) 11038/3 hrsz.-ú, kivett „közút” megnevezésű;
* valamint a Kodály Zoltán utca melletti 3785/332 hrsz.-ú, kivett „közterület” megnevezésű

ingatlanok – sütőolaj-gyűjtő edények kihelyezése céljából biztosított – meghatározott részeire vonatkozóan fennálló ingyenes használati jogviszonyát 2023. december 31. napjáig terjedő határozott időtartamra, változatlan feltételekkel meghosszabbítja.

2./ Egyebekben a használatba-adási megállapodás változatlan tartalommal marad hatályban.

3./ A Bizottság felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

Taoufik Roland, a SZOMHULL Nonprofit Kft. ügyvezetője)

**Határidő:** azonnal

**V.**

**Határozati javaslat**

**…./2023. (VI.12.) GJB. számú határozat**

1. A Gazdasági és Jogi Bizottság javasolja a Közgyűlésnek, hogy a nemzeti vagyonról szóló 2011. évi CXCVI. törvény 11. § (13) bekezdése, a kéményseprő-ipari tevékenységről szóló 2015. évi CCXI. törvény 2. § (1) bekezdés a) pontja, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontja alapján a szombathelyi 2789/1 hrsz.-ú ingatlanon található Bem József u. 9/b. szám alatti épület használaton kívüli részére biztosítson ingyenes használatot a Vas Vármegyei Katasztrófavédelmi Igazgatósága részére 2023. július 1. napjától határozatlan időtartamra a kéményseprő-ipari tevékenység, mint közfeladat ellátásának biztosítása, valamint a Kéményseprő Csoport működésének elősegítése céljából az alábbi feltételekkel:
* az ingatlan fenntartásával, üzemeltetésével kapcsolatos költségek, valamint a szükséges közüzemi mérőórák felszerelésének díja a használót terhelik;
* a használó az ingatlant kizárólag a feladatai ellátására használhatja,
* a használó az ingatlan használatát másnak nem engedheti át,
* az ingatlant az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításaiknak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.
1. A Gazdasági és Jogi Bizottság javasolja a Közgyűlésnek, hogy a SZOVA Nonprofit Zrt. vezérigazgatóját, mint a Közgyűlés 363/2022. (X. 27.) Kgy. számú határozatával kijelölt ingatlankezelő képviselőjét hatalmazza fel, hogy a Vas Vármegyei Katasztrófavédelmi Igazgatósággal az ingyenes használatra vonatkozó megállapodást megkösse.

**Felelős:**  Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** 2023. június 15-i Közgyűlés